“บ.มาร์เก็ตติ้งคอนซัลแท็น” ขายหุ้น UTP ออก 5.62%
UTP เผย “บ.มาร์เก็ตติ้งคอนซัลแท็น” ผู้ถือหุ้นใหญ่รายหนึ่งของ UTP ขายหุ้นออกจำนวน 36 ล้านหุ้น หรือ 5.62% ให้แก่ “สิทธิลาภ ทรัพย์สาคร” ซึ่งมีความสัมพันธ์เป็นลูกพี่ลูกน้องกับประธานกรรมการตรวจสอบของบริษัท “นายสุรเชษฐ์ ทรัพย์สาคร”
9 พ.ย. 2558

บริษัท ยูไนเต็ด เปเปอร์ จำกัด (มหาชน) หรือ UTP ระบุว่า บริษัทได้รับแจ้งจากบริษัท มาร์เก็ตติ้งคอนซัลแท็น จำกัด ซึ่งเป็นผู้ถือหุ้นรายหนึ่งของบริษัท (ผู้ถือหุ้นของบริษัท มาร์เก็ตติ้งคอนซัลแท็น จำกัด ประกอบด้วย นางอนุรัตน์ เทียมทัน, นายสิทธิลาภ ทรัพย์สาคร, นางสาวลักษณา ทรัพย์สาคร, นางสาวรวมสิน ทรัพย์สาคร และนางสาวปิยะรัตน์ ทรัพย์สาคร) ว่าเมื่อวันที่ 5 พฤศจิกายน 2558 ได้ทำการขายหุ้นบริษัท จำนวน 36,500,000 หุ้น คิดเป็นร้อยละ 5.62 ของจำนวนหุ้นทั้งหมดให้แก่ นายสิทธิลาภ ทรัพย์สาคร ซึ่งมีความสัมพันธ์เป็นลูกพี่ลูกน้องกับประธานกรรมการตรวจสอบของบริษัทคือ นายสุรเชษฐ์ ทรัพย์สาคร